“Нам вядома, што на працягу гісторыі існавалі праблемы ў праваслаўна-каталіцкім дыялогу, але сёньня ў яго цэнтры знаходзіцца менавіта Беларусь. Тут існуе магчымасьць праводзіць падобныя канферэнцыі і трэба адзначыць, што ў гэтым ёсьць заслуга Мітрапаліта Філарэта. Ён сваімі намаганьнямі вельмі спрыяе разьвіцьцю гэтага дыялогу. Сёньня Беларусь – гэта тое месца, якое дазваляе зьменшыць напружанасьць у адносінах паміж двума канфесіямі. Я хачу дадаць, што Беларусь мае прывілеяванае становішча ў сэньсе таго, што яна зьяўляецца мастом паміж хрысьціянскім Усходам і хрысьціянскім Захадам, што вельмі дапамагае ў разьвіцьці дыялогу”, – падкрэсьліў бенядыктынскі манах-тэолаг з Шэўтонскага манастыра ў Бельгіі а. Тадэй Барнас.